tomron87/hebrew-wikipedia-sentences-corpus huggingface dataset:
השיר יצא לאור ב-7 בספטמבר 2017, תחת חסותה של חברת התקליטים RCA רקורדס.
את השיר כתבו זאין מאליק, סיה וגרג קורסטין, והוא הופק על ידי קורסטין גם כן.
לאחר שהוחלט כי מאליק ישתף פעולה עם סיה, הודלפו שמועות רבות ברשתות החברתיות על כך ששיתוף הפעולה עתיד לצאת בכל רגע.
שמועות אלה הופרכו באותם רגעים.
לאחר מכן, למען הסר ספק פרסמו מאליק וסיה באינסטגרם שלהם את תאריך יציאתו המדויק של השיר.
הווידאו קליפ הנלווה שצולם לשיר בוים על ידי מארק ווייב.
הקליפ הוא מעין סרט אקשן.
בתחילת הקליפ ניתן לראות את זאין ולאחר מכן בחורה הנושאת מזוודה שנראית כחשודה.
באותו זמן ניתן לראותה כשהיא נחטפת בידי אנשים, ואז הסרט מתחיל.
בין לבין ניתן לשמוע ולראות פיצוצים, יריות, וכולי.
מונה הצפיות של הקליפ נכון לספטמבר 2023, עומד על למעלה מ-2 מיליארד צפיות, דבר אשר הופך אותו לווידאו קליפ הנצפה ביותר של מאליק, ולווידאו קליפ ה-2 הנצפה ביותר של סיה.
השיר זכה להצלחה רבה במצעדים, ואף הצליח להגיע למקום ה-44 במצעד הבילבורד הוט 100.
מדינהתאריךפורמטחברת תקליטיםמקורעולמי7 בספטמבר 2017הורדה דיגיטליתRCAבריטניה9 בספטמבר 2017רדיוארצות הברית19 בספטמבר 2017איטליה6 באוקטובר 2017סוני מיוזיק אנטרטיינמנט
"Dust in the Wind" (בעברית: "אָבָק בָּרוּחַ") הוא שיר שבוצע על ידי להקת הרוק המתקדם האמריקאית קנזס, ונכתב על ידי חבר הלהקה קרי ליבגרן (Kerry Livgren).
השיר יצא לאור בשנת 1977 ונכלל באלבום "Point of Know Return" שהוציאה הלהקה.
השיר הגיע למקום השישי במצעד הבילבורד הוט 100 בחודש אפריל 1977. שיר זה היה השיר היחיד של הלהקה שנכנס לעשרת הגדולים במצעד הבילבורד.
גרסת ה-45rpm של השיר השיגה מכירות זהב לאחר שנמכרה במיליון עותקים, על פי איגוד תעשיית ההקלטות האמריקאי.
Dust in the wind הוא אחד הביצועים הראשונים האקוסטים של הלהקה.
נעימת הגיטרה בשיר נכתבה על ידי ליבגרן כתרגיל בנגינת גיטרה.
אשתו ויקי לאחר ששמעה את ביצועיו לראשונה, ציינה בפניו שהנגינה יפה מאוד, ועודדה אותו לכתוב לה מילים.
ליבגרן סירב תחילה כי לא היה בטוח אם חבריו ללהקה יאהבו זאת, משום שהיצירה חרגה מן הקו המוזיקלי של הלהקה.
לאחר שניגן לחבריו גרסת הדגמה לשיר, הייתה "שתיקה המומה" בחדר, וחבריו שאלו אותו "קרי, איפה זה היה עד היום?".
על פי חברי הלהקה, מששמעו את השיר הם ידעו שהוא יהיה להיט.
ליבגרן הפך כשלוש שנים לאחר הוצאת השיר לנוצרי אוונגליסט.
הוא אמר: "בסך הכל ביטאתי את החיפוש העצמי שלי למשהו.
אם מסתכלים על מילותיו של השיר, רואים שהשיר הוא על הטבע החולף של חיינו הפיזיים".
"Dust in the Wind" הוקלט בשנת 1998 על ידי הזמרת-יוצרת האנגלייה שרה ברייטמן, ונכלל באלבום האולפן השישי שלה, Eden.
השיר יצא לאור בשנת 1999 כסינגל החמישי והאחרון מתוכו, על ידי חברות התקליטים איסט וסט רקורדס ואנג'ל רקורדס.
עם השיר הופיעה ברייטמן במהלך המופעים שלה אשר התקיימו בלאס וגאס.
חלק מההופעות פורסמו ברשתות המדיה השונות.
במרוצת השנים הוציאה ברייטמן עשרות אלבומי אולפן, אלבומי ווידאו, אלבומי הופעה ואלבומי וידאו בהם נכלל השיר.
השיר הופיע לראשונה באלבומה השישי Eden.
ב-5 בדצמבר 2008, הועלה האודיו של השיר ליוטיוב.
האודיו זכה להצלחה נאה כאשר צבר מיליון צפיות.
ב-29 ביולי 2015, כמה שנים לאחר העלאת האודיו, הועלה ליוטיוב הווידאו קליפ של השיר, בו ניתן לראות לאורכו מדבר.
הקליפ לא הצליח לשחזר את הצלחת האודיו, וצבר כמות צפיות מועטה.
"Dutty Love" הוא סינגל שהוקלט על ידי הזמר הפוארטו ריקני דון עומר, ביחד עם זמרת הרגאטון הדומיניקנית נאטי נטשה.
השיר יצא לאור ב-9 במרץ 2012, כסינגל הראשון מתוך אלבום האוסף, Don Omar Presents MTO²: New Generation.
השיר הגיע למקום הראשון במצעד השירים הלטיניים, והראשון במצעד שבקולומביה.
השיר נכתב על ידי דון עומר ומילטון רסטטיו והופק על ידי A&X, לינק-און ודיג'יי רובין.
שיר זה נחשב לסינגל הבכורה של נאטי נטשה, אך היות שמדובר בשיתוף פעולה, "Criminal" נחשב לסינגל הבכורה שלה.
במצעד סוף השנה של מצעד השירים הלטיניים של בילבורד, דורג השיר במקום השני והיה לראשון של נטשה שעשה זאת.
קליפ המילים שיצא עבור השיר הועלה לערוץ ה-Vevo של דון עומר ב-8 באוגוסט 2012. לאורכו של קליפ המילים ניתן לראות ים ועץ קוקוס ברקע.
לערוצו של עומר הועלתה גם הופעה שלו ושל נאטי נטשה עם השיר.
נכון ליוני 2020, מונה הצפיות של הקליפ עומד על כ-265 מיליון צפיות.
אזורתאריך יציאהפורמטחברת תקליטיםמקורכלל העולם9 במרץ 2012הזרמת מוזיקה • הורדה דיגיטליתמצ'טה • יוניברסל לטין
"Dumb Blonde" (בעברית: "בלונדינית טיפשה") הוא סינגל שהוקלט על ידי הזמרת-יוצרת הקנדית אבריל לאבין, ביחד עם הראפרית הטרינידדית ניקי מינאז', מתוך האלבום, Head Above Water.
השיר יצא לאור ב-12 בפברואר 2019, כסינגל השלישי מתוך האלבום.
עם יציאתו נכנס השיר אל המקום ה-24 במצעד שירי הפופ הדיגיטליים של בילבורד.
השיר נכתב על ידי אבריל לאבין, ניקי מיאנז', מיץ' אלן ובוני מקי והופק על ידי אלן, מקיקי, כריס בייספורד וסקוט רובינסון.
השיר הוא שיר בסגנון הפופ פאנק, המשלב בתוכו גם את סגנון הפאוור פופ, וההיפ הופ.
בסיקור של השיר, נכתב שמינאז' היא "העמיתה המושלמת" לסינגל, שמהווה "המנון העצמה עצמית שעובד לאנשים עם כל צבע שיער".
טרם יצא הווידאו קליפ המלא של השיר, העלתה אבריל לאבין לערוץ היוטיוב שלה ב-12 בפברואר 2019, את סרטון המילים הרשמי של השיר.
כמו כן, סרטון המילים הועלה לערוצה בסמוך לצאתו של השיר כסינגל.
נכון לאפריל 2020, מונה הצפיות של הקליפ עומד על כ-20 מיליון צפיות.
מצעדי הולנד, GfK Dutch Charts ומגה צ'ארטס היא חברת מצעדים האחראית על דירוג רחב של שירים, משחקים, אלבומים וכדומה בהולנד.
שני המצעדים הידועים ביותר הם מצעד 100 האלבומים ההולנדיים ומצעד 100 השירים ההולנדיים.
Dummy Boy (בעברית: דמה בוי) הוא אלבום הבכורה של הראפר האמריקאי 6ix9ine.
האלבום יצא לאור ב-27 בנובמבר 2018 על ידי חברת התקליטים Create Music Group.
מדינהתאריך יציאהפורמטחברת תקליטיםמקורעולם27 בנובמבר 2018הזרמת מוזיקה • הורדה דיגיטליתCreate Music Group
"Dun Dun" הוא סינגל שהוקלט על ידי להקת בנות הקיי-פופ הקוריאנית אוורגלו, מתוך מיני-אלבום הבכורה שלה, Reminiscence.
השיר יצא לאור ב-3 בפברואר 2020, על ידי חברת התקליטים יואואה אנטרטיינמנט כסינגל הראשון מתוך המיני-אלבום.
השיר הגיע למקום השלישי במצעד שירי העולם הדיגיטליים.
ב-20 בינואר 2020, חברת התקליטים יואואה אנטרטיינמנט חשפה כי להקת הבנות אוורגלו תוציא את המיני-אלבום הראשון שלה, Reminiscence.
תמונות קונספט והצצות פורסמו בין התאריכים 22 בינואר עד 24 בינואר.
רשימת הרצועות הופצה ב-25 בינואר ואז נודע כי השיר הזה יהיה הסינגל הראשון מתוך המיני-אלבום.
הווידאו קליפ הרשמי של השיר פורסם ב-3 בפברואר 2020, ביום צאתו של השיר כסינגל.
בתחילת הקליפ, ניתן לראות מתחם חשוך ואפל בו יורד שלג.
בהמשך, האורות נדלקים וניתן לראות את כל חברות הלהקה כשהן רוקדות על רחבה דמוית קרח ומסביבן ניצבים שלל קרחונים בגדלים שונים.
נכון לינואר 2026, מונה הצפיות של הקליפ עומד על למעלה מ-307 מיליון צפיות.
מדינהתאריך יציאהפורמטחברת תקליטיםמקורעולם3 בפברואר 2020הזרמת מוזיקה • הורדה דיגיטליתיואואה
Dune 2000 הוא משחק וידאו מסוג אסטרטגיה בזמן אמת, שפותח על ידי Intelligent Games ופורסם על ידי Westwood Studios בשנת 1998 עבור Microsoft Windows.
מאוחר יותר המשחק פותח גם לפלייסטיישן באותה השנה.
זוהי גרסה מחודשת חלקית של Dune II, שמבוססת באופן חלקי על היקום של חולית של פרנק הרברט.
סיפור המשחק דומה ל-Dune II, ולאחר מכן, ממשיך במשחק Emperor: Battle for Dune.
אף על פי ש-Dune 2000 נועדה במקור להיות מהדורה מחודשת של Dune II, קו העלילה שונה לחלוטין ומתייחס להוצאתו להורג של "מנטאט אמון" מבית אורדוס והחלפתו של הרקונן מנטון מ-Dune II וורדנור על ידי "הייט דה פריז".
הסיפור מסופר בסדרת סרטונים בתוך המשחק עצמו.
הקיסר הפאדישאח לבית קורינו הכריז על אתגר שבו קבע כי מי שיכרה את המספר הרב ביותר של ה"מרקוח" ישלוט במקורו, כוכב הלכת המדברי אראקיס המכונה "Dune", בלי לקבוע חוקים כיצד אחד משלושת הבתים יוכל להשיג את המטרה.
בינתיים, ליידי אלארה אחת מבנות הגשרית והקשורה לפילגש הקיסר, לוקחת בחשאי את המפקד (אותו מגלם השחקן) לאחד ההילינרים, האדם שנושא את הדם המתאים והעתיד שלו נבדק על ידן.
לדברי אלארה, הן ראו חזיונות רבים של המפקד גוסס ורק בחזיון אחד חי ואפילו שולט על צבאות ענקיים ומביא שלום לאראקיס.
כמו ב-Dune II, שלושת הבתים הראשיים שניתן לשחק אותם הם בית אטרייאידס, בית הארקונן ובית אורדוס.
יש שלושה בתים משניים שלא ניתן לשחק איתם בשם בית קורינו, הדררים ושכירי החרב והמבריחים.
הם הגיעו מכוכב המים של קלדן.
לאטריידיס נאמנות חזקה לדוכס שלהם.
היועץ המפורסם של הדוכס שלהם, המנטאט, נורי מונאו, מייעץ ושולט על הכוחות של הדוכס באראקיס.
הבית שולט בסוג של מטוסי קרב המבטיח להם כוח אווירי חזק המגובים על ידי "טנקים על-קוליים" (Sonic Tank) המבטיחים השמדת אויבים על פני הקרקע.
הדוכס מעוניין גם לכרות ברית עם הדררים, הלוחמים המקומיים שממוקמים בכוכב חולית.
בית הארקונן נשלט על ידי הברון המרושע ומגיעים מכוכב הפסולת הגעשית גידי פריים.
לדברי ליידי אלארה, הדבר היחיד שאנושי בהארקונן הוא ההרכב הגנטי שלהם, שכן כל האנושיות ננטשה לפני זמן רב מהם לטובת אכזריות מרושעת וכוונות זדון.
הם משתמשים ב"טנקי הרס" (Devastator) ובטילי "יד המוות".
הם הגיעו מכוכב קרח ששמו במשחק לא היה ידוע, אך במשחק הבא "Emperor: Battle for Dune" הוא נקרא סיגמא דרקוניס IV.
כאשר הם מייבאים את הסחורה שלהם ממערכות כוכבים סמוכות, בית אורדוס מסתמכמים על כישוריהם כסוחרים כדי לייצר רווח.
עם זאת, עושרם הפך אותם לפרנואידים יותר.
על פי מדריך המשחק, בית אורדוס קונים את כל יחידותיהם במקום לאמן אותם בעצמם, כולל חבלנים כדי להרוס מבנים וטנקים מיוחדים אשר גורמים לכלי רכב לתקוף את בני בריתם.
בניגוד לשני הבתים האחרים, בית אורדוס אינו מוזכר באף ספרי Dune, אך הם מוזכרים באינציקלופדיות לא רשמיות של Dune.
ב-Dune 2000, השחקן בוחר לשלוט באחד משלושת הבתים והוא נלחם על השליטה של במרקוח (ה"סם" או ה"תבלין", Spice) על כוכב הלכת אראקיס (או חולית).
השחקן קוצר את ה"סם" בעבור "סולאריס", המטבע של המשחק, ובעזרתו הוא בונה בסיס צבאי יוצר יחידות תקיפה כדי להגדיל את כוחותיו.
המשחק משתמש במנוע דומה לזה של המשחק "Command & Conquer: Red Alert" ובניגוד ל-Dune II, השחקן יכול לשלוט ביותר מיחידה אחת כל פעם.
כמו רוב משחקי האסטרטגיה בזמן אמת, מפת המשחק מתחילה עם ערפל קרב שחור שמכסה את כל המפה.
ככל שהשחקן חוקר את המשך המפה הערפל מוסר להמשך המשימה, ומאפשר לשחקן לצפות בפעילות באזורים שהיו מוסתרים קודם לכן.
כמו Dune II, השחקן יכול לבנות יסודות בטון לפני הצבת מבנים ובכך הם נבנים עם נקודות פגיעה מקסימליות.
אף על פי שבכל בית יש יחידות ומבנים משותפים רבים, כגון חיל רגלים, טנקים, "מלכודות רוח" (אשר מספקות חשמל למבנים) ורכבי בנייה ניידים (MCV), לכל בית יש גם יחידות מיוחדות משלו, כמו ה"טנקים העל-קוליים" (Sonic Tank) של בית אטריידיס.
כמו במשחקים אחרים של וסטווד סטודיו, שחקן יכול לקבל גישה ליחידות המיוחדות של הבתים האחרים על ידי לכידת בניין אויב שיכול לייצר את היחידות הרצויות.
"Dumb Love" הוא סינגל של הזמרת-יוצרת הבריטית מימי וב.
נכון ליולי 2021, השיר הושמע למעלה מ-10 מיליון פעמים בספוטיפיי.
הסינגל הגיע גם למקום הראשון במצעד ה-Heatseeker השוודי.
הווידאו קליפ של הסינגל, שבויים על ידי אליוט סימפסון, יצא ב-11 ביוני 2021. נכון ליולי 2021, הווידאו קליפ נצפה למעלה מ-1.4 מיליון פעמים ביוטיוב.
מדינהתאריםמכירותאוסטרליה (ARIA)זהב35,000נורווגיה (IFPI Norway)זהב30,000הממלכה המאוחדת (BPI)כסף200,000
Duro y Suave הוא שיר שהוקלט על ידי הזמרת-יוצרת האמריקאית לזלי גרייס והראפר נוריאל.
השיר יצא לאור ב-19 בינואר 2018, על ידי חברת התקליטים סוני מיוזיק לטין, כסינגל שלא מתוך אלבום.
גרייס כתבה את השיר ביחד עם ריקי מונטנר, מאו מונטנר, קמילו ונוריאל.
הוא תואר כשיר מסוגת המוזיקה הלטינית.
השיר הגיע למקום השני במצעד הסינגלים של צ'ילה.
השיר נכתב על ידי ריקי מונטנר, מאו מונטנר, קמילו, לזלי גרייס ונוריאל והופק על ידי MTC דה מונסטר.
"Duro y Suave" הפך לשיר המצליח ביותר של גרייס ונוריאל ברחבי העולם, כאשר דורג בעשרות מצעדי פזמונים שונים; הוא הגיע למקום השני במצעד הסינגלים של צ'ילה, כמו גם למקום השמיני במצעד הסינגלים של אקוודור.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-250 מיליון השמעות.
הווידאו קליפ הרשמי של השיר פורסם ב-19 בינואר 2018, ביום יציאתו כסינגל.
בתחילת הקליפ, ניתן לראות את גרייס כשברקע אורות מתחלפים.
לאורכו של הקליפ, ניתן לראות את נוריאל ביחד עם גרייס מבצעים את השיר ומבצעים תנועות ריקוד שונות, כשרקדני ליווי מקיפים אותם בסצנות שצולמו במקומות שונים.
נכון לפברואר 2022, מונה הצפיות של הקליפ עומד על למעלה מ-415 אלף צפיות.
מקוםתאריםמכירותארצות הברית (RIAA)פלטינה 4× (לטיני)240,000מקסיקו (AMPROFON)פלטינה60,000ספרד (PROMUSICAE)פלטינה 3×80,000 מכירות + הזרמת מדיה בלבד
אזורתאריך יציאהפורמטחברת תקליטיםמקורעולם19 בינואר 2018הזרמת מוזיקה • הורדה דיגיטליתסוני מיוזיק לטין
Dulce הוא שיר שהוקלט על ידי הזמרת-יוצרת האמריקאית לזלי גרייס והראפר ויסין.
השיר יצא לאור ב-20 באוקטובר 2017, על ידי חברת התקליטים סוני מיוזיק לטין, כסינגל שלא מתוך אלבום.
גרייס כתבה את השיר ביחד עם ויסין ולינארס.
הוא תואר כשיר מסוגת המוזיקה הלטינית והרגאטון.
בשנת 2019, לרגל יום הולדת ה-24 הכיר בו מגזין בילבורד כאחד משירי הנצפים והמצליחים ביותר של גרייס.
השיר נכתב על ידי לזלי גרייס ביחד עם ויסין ולינארס והופק על ידי הייד "אל ורדדרו קווימיקו" ולוס לג'נדריוס.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3 מיליון השמעות.
הווידאו קליפ הרשמי של השיר פורסם ב-20 באוקטובר 2017, ביום יציאתו כסינגל.
בתחילת הקליפ, ניתן לראות את גרייס אוכלת סוכרייה על מקל ולאחר מכן את ויסין כשהוא מתחיל לבצע את השיר.
בהמשך לכך, ניתן לראותה כשהיא שוחה בבריכת כדורים.
לאורכו של הקליפ, ניתן לראות את השניים מבצעים את השיר יחד, לצד תנועות ריקוד שונות.
נכון לאפריל 2022, מונה הצפיות של הקליפ עומד על למעלה מ-15 מיליון צפיות.
אזורתאריך יציאהפורמטחברת תקליטיםמקורעולם20 באוקטובר 2017הזרמת מוזיקה • הורדה דיגיטליתסוני מיוזיק לטין
Dum spiro spero הוא ביטוי לטיני שמקורו אינו ידוע.
זהו המוטו של מקומות וארגונים שונים, כולל מדינת קרוליינה הדרומית בארצות הברית.
הביטוי הופיע במתכונתו הנוכחית לכל המאוחר בשנות ה-80 של המאה ה-19, אז הופיע על החותם של דרום קרוליינה שנטבע במרץ 1785. בשלב מסוים הפך למוטו של העיירה סנט אנדרוז, סקוטלנד, ונראה בהרלדיקה ברחבי העיר מאמצע המאה ה-19 ואילך.
בית הספר למכינה קוטהיל (Cothill House) באוקספורדשייר, אנגליה.
יחידת הכוחות המיוחדים ה-601 של צבא צ'כיה, שבסיסה בפרוסטיוב.
Fairfield College, בית ספר תיכון בהמילטון, ניו זילנד
בית הספר היסודי אוליבר לודג' ב-Vanderbijlpark, דרום אפריקה
מדינת הראג'ה מסארוואק, ממלכה בצפון מערב האי בורניאו.
על החומה של טירת אדזל (Edzell) בסקוטלנד, על השיחים בגן המוקף חומה של הטירה.
על מדליונים המסמנים את שביל חוף ברברי בסן פרנסיסקו, קליפורניה
על חלון ויטראז' של הכנסייה האוניטרית של בברלי, שיקגו.
להקת המטאל-אוונגרד היפנית Dir en Grey קראה לאלבומה השמיני באורך מלא Dum Spiro Spero.
Dum spiro spero הוא מוטו של משפחות צבא, כולל ברונטים קורבטים, ברונטים הוארים בריטים, וכן ויקונטים לבית דילון, שבט ויליאמסון מקלאן דונגל שבאירלנד והשבט הסקוטי מקלנאן.
צ'ארלס הראשון, מלך אנגליה, השתמש במוטו; סר ג'יימס ברוק, ראג'ה מסארוואק, והמלח הסוחר, לימים המושל המלכותי של איי בהאמה, וודס רוג'רס.
Dune: Part Two הוא אלבום פסקול שהלחין הנס צימר לסרט "חולית: חלק 2" בבימויו של דניס וילנב.
הפסקול יצא לאור על ידי חברת התקליטים ווטר-טאוור מיוזיק ב-23 בפברואר 2024.
לאחר שהנס צימר הלחין את פסקול הסרט "חולית" משנת 2021, הוא זכה בפרס אוסקר למוזיקה המקורית הטובה ביותר בשנת 2022. ציין הנס כי היה אהב את הרומן שעליו סרט מבוסס משנת 1965.
לקראת צאת הפסקול, חברת התקליטים ווטר-טאוור מיוזיק הוציאה לאור ב-15 בפברואר 2024 שני סינגלים: "A Time of Quiet Between the Storms" ו-"Harvester Attack".
פרסתאריךקטגוריהתוצאהמקורפרס גראמי26 בינואר 2025אלבום הפסקול הטוב ביותר עבור מדיה חזותית
Dungeon Crawler (בתרגום חופשי לעברית "ניווט במבוך"), המכונה גם Dungeon-RPG, היא תת-סוגה של משחקי וידאו מסוג משחקי תפקידים אשר מתמקדת בפתרון חידות ובחקר מבוך סבוך תת-קרקעי עצום אשר לרוב מלא באויבים בהם צריכים להילחם.
במשחקים בתת-הסוגה השחקן לרוב נע בעולם תלת-ממדי ורואה את העולם דרך עיניו של הגיבור (נקודת מבט בגוף ראשון) או שהוא רואה את השחקן מלמעלה למטה.
משחקי התפקידים השולחניים כמו "מבוכים ודרקונים" היוו את מקור ההשראה העיקרי לפיתוח של תת-הסוגה.
המשחקים הללו השפיעו רבות על האלמנטים שיכללו בעשורים הבאים במשחקי ה-Dungeon crawler.
חלק ממשחקי ה-Dungeon crawler שיצאו במהלך תקופה זו עשו שימוש בקרבות מהסוג הקיים במשחקי תפקידים-פעולה כמו המשחקים Dragon Slayer, ו-The Tower of Druaga.
המשחקים שנוצרו בשנים הבאות והתבססו על אותם המשחקים, אשר נחשבים גם הם למשחקי Dungeon crawler על אף שמכניקת המשחק מורכבת יותר, ולעיתים רבות אלו הם משחקים מרוביה משתתפים ברשת, כוללים בין היתר את המשחקים Gauntlet, Diablo, The Binding of Isaac ו־Enter the Gungeon.
ניתן למצוא אלמנטים רבים ממשחקי ה-Dungeon crawler גם בסוגות אחרות של משחקי וידאו.
המשחקים בתת-הסוגה נוהגים בדרך כלל להכיל את האלמנטים הבאים:
חקר מבוכים עצומים - השחקן צריך לנווט ברחבי מבוכים או קטקומבות תת-קרקעים סבוכים, ולמצוא מעברים, מלכודות ופריטים שונים ככל שמתקדמים במשחק.
לחימה - השחקן צריך במהלך המשחק להילחם באויבים מרובים הכוללים בדרך כלל מפלצות, שדים וזומבים.
לעיתים רבות הקרבות הם מבוססי תורות וישנם משחקים כדוגמת "דיאבלו" בהם הקרבות מתבצעים בזמן אמת.
לעיתים רבות יש להשתמש במגוון כלי נשק, לחשים וטכניקות שונות על מנת להביס את האויביהם.
פיתוח הדרגתי של הדמויות הראשיות - בדרך כלל השחקנים שולטים בדמות אחת או יותר, כאשר לכל דמות יש את החוזקות והחולשות שלה, וכמו גם מיומנויות שונות.
במהלך המשחק בדרך כלל ישנם הזדמנויות רבות לרוכשים מיומנויות חדשות, ציוד חדש ושדרוגים חדשים.
פתרון חידות - לרוב במשחקים בתת-הסוגה חייבים לפתור חידות שונות על מנת שניתן יהיה להתקדם במשחק.
החידות הללו יכולות לכלול לדוגמה מניפולציה של פריטים שונים או פענוח קודים.
מציאת שלל ואוצרות - במהלך השיטוט במבוכים התת-קרקעיים ניתן בדרך כלל למצוא תיבות אוצר, וכמו גם ניתן לאסוף שלל רב מהאויבים כמו כלי נשק, שריון, שיקויים שונים וזהב.
"Dumb & Poetic" (בעברית: "טיפש ופואטי") הוא שיר של הזמרת-יוצרת האמריקאית סברינה קרפנטר, שיצא לאור ב-23 באוגוסט 2024. השיר נכלל כרצועה השמינית באלבום האולפן השישי שלה, Short n' Sweet, שיצא תחת חברת התקליטים איילנד רקורדס.
השיר מאופיין כבלדה אקוסטית המציגה את יכולותיה הווקאליות של קרפנטר ואת מיומנותה בחיבור רגשי עם הקהל.
מבחינה לירית, השיר מהווה ביקורת על בן זוג המפגין יומרנות אינטלקטואלית ורוחנית מזויפת, וכולל התייחסויות מפורשות למשורר לאונרד כהן ולשימוש בפטריות הזיה ובמדיטציה ככסות להתנהגות בעייתית במערכות יחסים.
השיר זכה לתשומת לב בשל כתיבתו הכנה והעוקצנית, המשלבת הומור שחור עם פגיעות.
השיר נוצר והופץ בנקודת מפנה משמעותית בקריירה של קרפנטר.
לאחר שנים של עבודה בתעשיית הבידור ככוכבת ערוץ דיסני והוצאת חמישה אלבומים קודמים, השיר יצא כחלק מהפרויקט שביסס את מעמדה ככוכבת פופ מהשורה הראשונה.
מבחינה אמנותית, השיר שייך למה שקרפנטר הגדירה כאלבום ה"בוגר" השני שלה, הממשיך את הקו החשוף והאישי שהחל באלבומה הקודם, Emails I Can't Send (2022).
השיר נכתב על ידי קרפנטר יחד עם שותפתה העיקרית לכתיבה באלבום, איימי אלן, שכתבה איתה את כל שירי הפרויקט.
השיר נחשף לציבור כחלק מרשימת הרצועות של האלבום Short n' Sweet בקיץ 2024. ההכרזה על האלבום והשירים שבו לוותה בקמפיין שיווקי נרחב בעקבות ההצלחה הפנומנלית של הסינגלים "Espresso" ו-"Please Please Please".
יום לפני צאת האלבום, קיימה קרפנטר מסיבת האזנה בשיתוף ספוטיפיי בלוס אנג'לס, שם נחשפו השירים לראשונה למעריצים.
מבחינה מוזיקלית, השיר מוגדר כבלדה אקוסטית חשופה המשתייכת לסוגת הפופ, עם השפעות של סגנון ה"זמר-יוצר" ופופ-אנגסט.
בשל השימוש המרכזי בגיטרה האקוסטית והפנייה לטון לירי ישיר, יש המזהים בשיר אלמנטים של פולק-פופ וקודים מוזיקליים המזוהים עם סגנון הקאנטרי.
ישנם גם מבקרים שסיווגו את השיר כשיר "בדרום פופ" בשל אופיו השקט והמופנם.
השיר מתאפיין בהפקה מינימליסטית ודלילה, המבוססת בעיקרה על ליווי של גיטרה אקוסטית בלבד לאורך רוב הרצועה.
העיבוד המוזיקלי מתואר כ"סטטי" וככזה שאינו עמוס בשכבות הפקה מורכבות, מה שיוצר אווירה אינטימית המדגישה את המילים.
לקראת סיום השיר, מתווסף עיבוד של כלי מיתר המעניק לשיר סיומת דרמטית יותר.
המבנה המוזיקלי של השיר נחשב לדל יחסית בהשוואה לרצועות הקצביות יותר באלבום.
הביצוע הקולי של קרפנטר בשיר נועד להדגיש את יכולותיה הווקאליות ואת ה"מלאות" של קולה במעטפת מוזיקלית פשוטה.
היא משתמשת בשירה ישירה, לעיתים "מתה", המעבירה תחושות של זלזול, סרקזם וכעס מאופק כלפי מושא השיר.
מבקרים מסוימים השוו את הטון המוזיקלי והלירי בשיר לסגנונה של אוליביה רודריגו, אך בגרסה מרוככת יותר וחסרת "חספוס".
הנושא העיקרי של השיר הוא חשיפת צביעות במערכות יחסים, תוך התמקדות בטיפוס ה"גבר הרגשן" או ה"מתחזה האינטלקטואלי".
קרפנטר אינה עוסקת בשיר בשברון לב קלאסי, אלא בבוז ובלעג כלפי אדם המפגין "מניפולציה גבוהה".
המסר המרכזי הוא ששימוש בשפה גבוהה, מדיטציה או הערצה לאמנות איכותית אינם תחליף לבגרות רגשית או ליושרה אנושית.
שם השיר מייצג את הדיכוטומיה שקרפנטר מזהה במושא השיר: ה"פואטיות" היא המעטפת החיצונית המזויפת, בעוד ה"טיפשות" מתייחסת לרמתו המוסרית או להתנהלותו בפועל.
קרפנטר משתמשת בשמו של היוצר הקנדי לאונרד כהן כדימוי ליומרה אינטלקטואלית.
השורה "Jack off to lyrics by Leonard Cohen" הפכה לאחד הדימויים הבולטים בשיר, כשהיא מבקרת את השימוש באמנות גבוהה לצורך האדרה עצמית.
השיר לועג לניסיונות של מושא השיר להיראות "מואר" או רוחני דרך שימוש בפטריות הזיה או תרגול מדיטציה.
עבור קרפנטר, מדובר בגימיקים שנועדו להתחמק מאחריות על מעשים פוגעניים.
בקרב הקהל והתקשורת, נפוצה הפרשנות לפיה השיר נכתב על מערכת היחסים של קרפנטר עם הזמר שון מנדס.
המעריצים הצביעו על הזיקה בין מילות השיר לבין התדמית הציבורית של מנדס באותה תקופה.
עם זאת, קרפנטר נמנעה מלאשר זאת באופן רשמי, וציינה כי היא מעדיפה שהקהל יפרש את השירים בעצמו.
השיר זכה לתגובות מעורבות מצד מבקרי המוזיקה, שנעו בין שבחים על כתיבתה המושחזת והבוטה של קרפנטר לבין ביקורת על הלחן הסטטי וההפקה הדלילה.
מבקרים רבים שיבחו את המילים של השיר, ובמיוחד את הדרך שבה קרפנטר "קוטלת" את ארכיטיפ הגבר המעמיד פנים שהוא אינטלקטואל ורוחני.
רוב שפילד מה"רולינג סטון" ציין כי השיר מציג את אחד היעדים המצחיקים ביותר באלבום – ה"פוזאיסט הספרותי" – והוסיף כי האזכור ללאונרד כהן הוא מחווה עקומה שכהן עצמו היה עשוי להעריך.
גם ב-musicOMH תוארה השורה העוסקת בכהן כ"מצחיקה בקול רם באופן כנה".
מבחינה ווקאלית, היו שציינו כי הבלדה הפשוטה מאפשרת לקולה של קרפנטר להפגין את "מלוא המנעד והאיכות" שלו.
מגזין בילבורד תיאר את השיר כ"סיכום של דמות המעמיד פנים" וציין כי הוא מצטיין במיוחד כאשר הפרטים הליריים "באמת צורבים".
ב"אינדפנדנט" הגדירו את ה"לעג" בשיר כ"זכיר עד כאב".
מנגד, מבקרים אחרים מצאו את השיר חלש מבחינה מוזיקלית בהשוואה ללהיטים הקצביים של האלבום.
ב-Sputnikmusic תואר השיר כ"בלדה סתמית" המציגה "גרסה של אוליביה רודריגו שאיבדה את כל החספוס שלה".
מבקרת Teen Vogue דירגה את השיר במקום ה-11 מתוך 12 רצועות האלבום, וציינה כי מדובר בשיר שהיא נוטה לדלג עליו באופן קבוע.
אנתוני פנטנו העביר ביקורת חריפה על השיר, וטען כי "זה לא באמת שיר מלכתחילה" בשל המבנה הדל שלו.
הוא הוסיף כי סגנון ה"סינגר-סונגרייטר המיוסר" אינו הצד החזק של קרפנטר באלבום זה, וכי הכתיבה מרגישה "בינונית".
בכתבה ב-Paste כונה השיר "העבריין הגרוע ביותר" באלבום, ותואר כשיר "בדרום פופ" משעמם שמרגיש "עמוק באופן מזויף".
מבקרים נוספים ציינו כי השיר מרגיש כ"התרסקות קפאין" לאחר האנרגיה הגבוהה של השירים שקדמו לו.
השיר "Dumb & Poetic" מבוצע כחלק קבוע ברפרטואר של סיבוב ההופעות העולמי Short n' Sweet Tour, שהחל בספטמבר 2024. השיר נכלל בחלק של המופע המוקדש לבלדות, שבו קרפנטר מופיעה ללא רקדנים, מלווה בלהקה או מנגנת בעצמה בגיטרה אקוסטית.
"Dulce Amor" (בעברית: "אהבה מתוקה") הוא שיר של הזמרת האמריקאית-קובנית גלוריה אסטפן אשר יצא במרץ 1996 כסינגל במקסיקו וספרד בלבד מתוך אלבומה "Abriendo Puertas".
Dynamic Host Configuration Protocol (בראשי תיבות: DHCP; בתרגום חופשי: פרוטוקול הגדרת מארחים דינמי) הוא פרוטוקול תקשורת המשמש להקצאה של כתובות IP ייחודיות למחשבים ברשת מקומית (LAN).
בנוסף לכתובת ה-IP, שרת DHCP בדרך כלל יספק למחשב גם נתונים כמו ה-Subnet mask, כתובת שרת ה-DNS וכתובת שער הגישה (Gateway), כך שהמחשב יוכל להתחיל לתפקד ברשת ללא צורך בנתונים נוספים.
DHCP הוגדר לראשונה ב-1531 RFC באמצע שנות ה-90.
DHCP מתפקד בשכבת היישום של מודל ה-OSI ובשכבת היישום של מודל ה-TCP/IP.
הוא פועל מעל פרוטוקול התעבורה UDP על גבי פורטים 67 (שרת) ו-68 (לקוח) ומעל פרוטוקול הרשת IP, כאשר כל עוד הלקוח לא קיבל כתובת IP הוא משתמש באפסים (0) על־מנת לייצג את כתובתו והוא מזוהה על פי הכתובת הפיזית.
בעוד שאופן פעולת הפרוטוקול נשאר זהה, ברוב המוחלט של המקרים בימינו אין שימוש בשרתי DHCP ייעודיים - שרת DHCP יהיה בדרך כלל באותו הרכיב המאפשר שירותים נוספים, כמו נתב, שרת DNS ועוד.
השימוש ב-DHCP ברשתות מקומיות פתח צוהר להתקפות שונות כגון הונאת DHCP.
טכניקה זו יכולה להיות חלק מלוחמת סייבר.
כדי לבצע מעקב אחר השימוש ב-DHCP ולוודא שלא נעשה בו שימוש לרעה ניתן להפעיל על מתגי הרשת המקומית אפשרות הנקראת DHCP snooping.
להלן החבילות שנשלחות במהלך הפרוטוקול, בין הלקוח (המחשב המבקש כתובת) לבין שרת DHCP:
הלקוח שולח חבילת discovery ב־broadcast לכל המחשבים ברשת המקומית על מנת לאתר שרת DHCP.
בפאקטה זו אין המחשב מכניס כתובת IP של היעד, ועל כן היא תגיע אל המחשבים ב-LAN בלבד.
אם קיימים שרתי DHCP ברשת המקומית בעלי כתובת פנויה לחלוקה, הלקוח יקבל חבילת offer עם כתובת IP מכל אחד מהם (בהנחה שאין חסימה של מעבר חבילות DHCP בין השרת ללקוח, למשל על ידי חומת אש).
הלקוח שולח חבילת request עם הנתונים אותם בחר, גם כן בשידור broadcast - על מנת לעדכן את כל השרתים בכתובת שנבחרה; כך השרתים שהצעתם לא התקבלה יודעים שהם יכולים להקצות את הכתובת למחשב אחר, ויודעים את הכתובת שהמחשב קיבל (כדי שלא יקצו אותה למחשבים אחרים).
השרת שולח acknowledge - אישור שהוא קיבל את הבקשה.
לאחר בקשה זו המחשב מתחיל להשתמש בנתונים שקיבל.
מעבר לכתובת שקיבל הלקוח, בחבילה זו נשלחים לרוב הפרטים המאפשרים למחשב להתנהל ברשת - כמו ה-subnet mask,שרת ה-DNS, שער הגישה ועוד .
לשרת DHCP קיימת אפשרות להקצות כתובת עבור לקוח ברשת המקומית לזמן מוגבל - זהו זמן ההקצאה (lease time).
אם השרת אכן פועל באופן זה, הוא שולח את זמן ההקצאה בפאקטת ה-acknowledge.
על פי שיטה זו, למחשב אין כתובת IP קבועה, אלא הוא 'שוכר' כתובת מהשרת.
במקרה של השכרת כתובת, המחשב חייב לפנות אל השרת שוב, כדי לקבל את הכתובת לזמן נוסף, או לקבל כתובת חלופית.
פנייה כזו תתבצע כתלות בזמן, וגם בעת עליית המחשב.
במקרה הראשון, כאשר מגיע חצי מזמן ההקצאה, פונה המחשב בבקשה נוספת אל השרת, על מנת להאריך את זמן השכרת הכתובת.
במקרה שהשרת לא עונה (למשל כי הוא נפל), יחכה המחשב עוד חצי מהזמן הנותר (כלומר שלושת-רבעי (3/4) הזמן מזמן ההקצאה הכולל) וינסה לפנות שוב.
כך ימשיך המחשב עד שיענה לו השרת.
אם השרת לא עונה לו, ינסה המחשב לפנות אל שרת אחר במטרה להאריך את זמן ההקצאה של הכתובת.
אם גם תהליך זה כשל, יפנה המחשב בבקשה לכתובת חדשה.
אפשרות נוספת בפרוטוקול היא השחרור (release), בו הלקוח שולח פאקטה ב-unicast אל השרת ממנו קיבל את הכתובת בבקשה לשחרר את הכתובת, ומוחק אותה אצלו.
זהו לא חלק סטנדרטי מהפרוטוקול - בדרך כלל השאיפה של המשתמש היא לשמור על אותה הכתובת לאורך זמן ארוך ככל האפשר.
המשתמש יכול לבצע שחרור באופן עצמאי.
מצב כזה קורה למשל כאשר המשתמש קיבל כתובת לזמן אינסופי אך הוא מתכוון לעזוב את הרשת המקומית, או לצורך טיפול בבעיית רשת כלשהי.
כאשר המשתמש שולח בקשה לשחרור כתובת, אין הוא צריך לקבל תשובה על הצלחה/כישלון - שכן שחרור כתובות איננו חלק רשמי של הפרוטוקול, והלקוח "עושה טובה" לשרת שהוא משחרר את הכתובת.
גם כאשר המשתמש איננו משחרר כתובת באופן עצמאי, לשרת יש יכולת לדעת שכתובת מסוימת איננה בשימוש זמן רב, ולקחת אותה מהמשתמש הנוכחי.
לדוגמה כאשר לשרת לא נותרו כתובות פנויות לחלוקה הוא יכול לבדוק מי הן הכתובות שלא ביצעו בקשה לחידוש הקצאה תקופה ארוכה, ולהעביר אחת מהן עבור הבקשה החדשה.
יכולת זו משחררת את מנהל הרשת מהצורך לעדכן את השרת לגבי מערכות שיצאו משימוש.
שרת DHCP יכול לעבוד באחד משלושה מצבים:
הקצאה ידנית (manual allocation) – במצב הזה מנהל הרשת מנהל בשרת טבלה עם כתובות MAC של ממשקים של מכשירים ברשת, וה־IP שהוא רוצה להקצות עבור כל אחד מהממשקים.
הקצאה אוטומטית (automatic allocation) – מנהל הרשת מגדיר לשרת ה־DHCP תחום כתובות וכל מכשיר ברשת יכול לבקש מהשרת את כתובת ה־IP מתוך התחום.
הקצאה דינמית (dynamic allocation) – זהה להקצאה אוטומטית, פרט לכך שהכתובות מוקצות לזמן מוגבל (Lease Time).
אם המחשב לא מבקש לחדש את הכתובת לאחר פרק הזמן שהוקצה, הכתובת תחזור למאגר כתובות ה־IP הזמינות על מנת שהשרת יוכל לתת אותה למחשב אחר שיבקש לקבל כתובת ברשת.
מנגנון זה מאפשר הוספה והסרה של מחשבים שונים מהרשת בקלות יחסית.
בשרת DHCP ישנה אפשרות לעבוד בכל הדרכים לעיל בו זמנית - ניתן להגדיר כתובות לחלק מהמחשבים באופן ידני, והשאר באופן אוטומטי, עם או בלי הגבלת זמן.
אף על פי שלכל רשת מקומית מספיק שרת DHCP אחד, לעיתים מנהל רשת יכלול מספר שרתי DHCP - בעיקר לצורך גיבוי, שכן אם שרת DHCP יחיד נופל הרשת לא תוכל להתנהל באופן סדיר לאורך זמן.
במקרה כזה, עלולה להיווצר התנגשות - למשל כאשר לקוח יבצע שחרור כתובת מהשרת שהקצה לו אותה.
כדי למנוע בעיות כאלה, לפרוטוקול נוספו במקרים מסוימים אפשרויות של תקשורת בין השרתים לצורך סנכרון.
אם מחשב המבקש כתובת לא מקבל אותה לאחר זמן מסוים, הלקוח רשאי להקצות לעצמו כתובת מסוג APIPA - זוהי כתובת IP בטווח 169.254.0.1-169.254.254.254, אותה בוחר המחשב באופן אקראי.
גם לאחר הקצאת הכתובת, ישאף המחשב לקבל כתובת חוקית ברשת משרת DHCP.
מקרה נוסף בו לא יוכל מחשב ברשת מקומית לקבל כתובת הוא כאשר אין ברשת שרת DHCP - שכן הפנייה היא ב-broadcast ועל כן לא עוברת נתב.
מקרה כזה עלול לקרות כאשר השרת המקומי נפל, או כאשר יש רצון להרים שרת אחד למספר רשתות מקומיות שונות - כדי לחסוך ברכיבי רשת.
במקרה שבו שרת DHCP אחד מוקצה למספר רשתות מקומיות, עליו לדעת מאיזו רשת מגיעה אליו הבקשה, כדי להקצות כתובת בהתאם - מידע זה ייקבע על פי הכתובת של הסוכן, שתועבר בשדה בפאקטה הנקרא GIADDR.
האות E היא האות החמישית באלפבית הלטיני והנפוצה ביותר (עם השימוש הרב ביותר).
האות מקורה באות היוונית אפסילון (Ε ε), ומקורה של זו באות הפיניקית שממנה התגלגלה גם האות העברית ה"א.
האות מייצגת תנועה קדמית, חצי-פתוחה, בלתי-מעוגלת (/IPA: /ɛ), כתנועת הצירי או הסגול, ולפעמים גם תנועה קדמית, סגורה, בלתי-מעוגלת (/IPA: /i), כתנועת החיריק.
באלפבית פונטי מיוצגת האות על ידי המילה "אקו" (Echo).
בקוד מורס מיוצגת האות על ידי נקודה:
האות E נכתבת באותיות גדולות: E
הילול פרוטו כנעני הא פיניקית אפסילון יוונית E אטרוסקית E לטינית
בהקשרים מסוימים, E יכולה לסמל:
במתמטיקה – הקבוע המתמטי e.
בתכנות – הביטוי נכתב בקיצור בשפות תכנות רבות כ-.
בפיזיקה – שדה חשמלי (מסומן E), וכן אלקטרון או מטען יסודי (מסומן e).
'שם-רחוב' נפוץ לסם MDMA, הידוע בכינוי אֶקסטַסי.
באלגברה מופשטת – איבר נייטרלי לפעולה.
במזון – מספר E – האות E ואחריה מספר בן שלוש או ארבע ספרות, מייצגים תוספי מזון שאושרו לשימוש על ידי האיחוד האירופי.
בדרך זו ניתן להציג בדף האינטרנט תפריטים הנפתחים ונסגרים באופן דינמי, תאים המשנים את צבעם בעת מעבר סמן העכבר מעליהם וכדומה.
את הפעולות מבצעת תוכנת הדפדפן על גבי מחשב הגולש, עובדה שפירושה לרוב זמן תגובה קצר יותר (המידע לא צריך להישלח ממחשב הגולש אל השרת וחזרה, וכן נחסכת טעינת המסמך מחדש במחשב הגולש).
הבעייתיות בשימוש בדפי DHTML היא העובדה שעל אף קיומו של תקן שנקבע על ידי ה־W3C דפדפנים שונים מתייחסים בצורה שונה למאפיינים של ה־DOM ולפקודות JavaScript ומוסיפים מאפיינים ופקודות שאינן קיימות בתקן על מנת ליצור אפשרויות חדשות.
שונות זו מקשה על המעצב ליצור דף DHTML שיוצג כראוי בכל הדפדפנים.
Dynamic-Link Library (ספריית קישור-דינמי, DLL) הוא סוג של קובץ שמכיל קטעי קוד ונתונים שניתן להשתמש בהם על ידי מספר תוכנות במקביל.
במקום שכל תוכנה תכלול עותק מלא של קוד עבור פונקציה מסוימת (למשל, הדפסה), היא יכולה פשוט לקשר לקובץ ה-DLL שמכיל את הפונקציה הזו.
הדבר מאפשר שימוש יעיל יותר במשאבי המערכת ומקל על עדכון פונקציות משותפות, כיוון שרק קובץ ה-DLL צריך להיות מוחלף.
זה בדומה לרעיון של ספרייה בתכנות, המשותפת לקטעי קוד שונים, רק במערכות ההפעלה חלונות של מיקרוסופט.
קובץ DLL בנוי כקובץ Portable Executable (PE), ונבדל מקובץ הרצה רגיל של חלונות (קובץ EXE) רק על ידי ביט אחד ב-header.
כמו כל קובץ PE, קובץ DLL יכול להכיל קוד מקור מהודר (פונקציות), נתונים ומשאבים.
במובן הרחב, גם קבצים שמכילים אך ורק נתונים, כמו ספריות אייקונים וספריות גופנים, יכולים להיקרא קובצי DLL.
מלבד הסיומת DLL, שמות קבצים ממשפחה זו עשויים להסתיים באחת מהסיומות הבאות: OCX – ספריית ActiveX, וכן DRV – ספריית מנהל התקן.
קובצי DLL רבים של מערכת ההפעלה חלונות ממוקמים בספרייה system32 עבור 64 ביט או SysWOW64 עבור 32 ביט, אך קיימים בכל מקום במערכת הקבצים.
ספריית קישור-דינמי מהווה רעיון מרכזי במערכות ההפעלה חלונות לדורותיהן.
היתרון המרכזי של קובצי DLL הוא המודולריות, שמאפשרת שינוי בקוד המקור במספר תוכניות בו זמנית מבלי לשנות את התוכניות עצמן.
יתרון נוסף הוא היכולת להוסיף מודולים לתוכניות קיימות כמו ההרחבות בתוכנות של קרן מוזילה.
רעיון זה מנוצל בצורה מקסימלית בטכנולוגיית COM.
מול היתרונות קיימים גם לא מעט חסרונות שמכונים באופן כללי DLL hell.
כרגע מיקרוסופט מקדמת את טכנולוגיית NET.
תוכנות אשר נוצרות בתהליך של קישור סטטי (Static Link), מכלילות את הספריות הרצויות להן בקובץ ההפעלה של התוכנה, ולכן אין להן צורך בקובצי DLL בזמן הריצה.
לעומתן, תוכנות אשר נוצרות בתהליך של קישור דינמי (Dynamic Link), דורשות הימצאות של קובצי DLL במחשב עליו הן פועלות.
בתהליך של קישור דינמי, מרוכזות כל הפונקציות הנמצאות בקובצי DLL חיצוניים לתוך טבלה שכל המצביעים שלה ריקים.
במהלך טעינת התוכנית על ידי המקשר הדינמי של חלונות (PE Loader), מתבצעת טעינה של קובצי ה-DLL הרלוונטיים לזיכרון הפיזי (אם אחד מקובצי ה-DLL אשר התוכנה תלויה בהם לא קיים במערכת, התוכנה לא תיטען כלל).
לרוב קובצי DLL לא עוברים לזיכרון הווירטואלי, אלא נשארים בזיכרון הפיזי עד שכל התוכניות שזקוקות להם מסיימות את פעולתן.
לאחר שכל קובצי ה-DLL הרלוונטיים נטענו לזיכרון, מתבצע מיפוי כתובות של הפונקציות ועדכון של כל המצביעים בטבלת היבוא.
פעולת המיפוי נעזרת בטבלאות ייצוא, שמתאימות את המספר הסידורי לכל אחת מהפונקציות בקובץ ה-DLL.
בדרך כלל, עדיף לייבא פונקציות באמצעות שמן, שכן בגרסאות השונות של מערכת ההפעלה חלונות הסדר של הפונקציות בקובצי ה-DLL יכול להשתנות.
החל ממערכות 32 ביט של חלונות טבלאות היצוא מסודרות לפי שם, ולכן ניתן לאתר את הפונקציות בחיפוש בינארי שהתקורה שלו לא גבוהה במיוחד.
באפשרות זו, טעינה של קובץ DLL תתבצע רק כאשר התוכנית תקרא בפעם הראשונה לפונקציה שנמצאת בו, והקובץ יישאר בזיכרון הפיזי עד לסיום של כל התוכניות שתלויות בו.
אופציה זו מאפשרת טעינה מהירה יותר של התוכנה, וכן הפעלה של התוכנה גם ללא הימצאות של כל קובצי ה-DLL הנדרשים.
במקרה שהתוכנה תנסה להשתמש בפונקציה שקובץ ה-DLL שלה לא קיים, ייזרק חריג מובנה (Structured Exception) בתהליכון (Thread) אשר קרא לפונקציה.
קיימות שלוש פונקציות בסיסיות ב-API של Windows, שמאפשרות לטעון ספריות DLL באופן יזום ומבוקר.
למעשה, גם שתי האפשרויות הקודמות משתמשות בפונקציות אלה באופן שקוף למפתח התוכנה.
הפונקציות ממוקמות בקובץ kernel32.dll, אשר נטען למרחב הזיכרון בתהליך האתחול של חלונות ונשאר שם עד לכיבוי המחשב או ליציאה ממערכת ההפעלה:
הפונקציה LoadLibrary מקבלת את המיקום המוחלט, המיקום היחסי או המיקום הסתמי שם קובץ PE (ראה בסעיף סדר טעינה), טוענת אותו למרחב הזיכרון ומחזירה את הכתובת אליה הוא נטען (Base Address).
הפונקציה מנהלת מנגנון Reference count, שמונע טעינה כפולה של אותו קובץ, כלומר: כאשר תוכנית קוראת לפונקציה בקובץ DLL כלשהו, הפונקציה טוענת את הקובץ רק אם הוא לא נמצא כבר בזיכרון הפיזי (דינמי).
הפונקציה יכולה לקבל שם קובץ בפורמט Unicode.
הפונקציה GetProcAddress מחפשת כתובות של פונקציות בקובצי DLL שנמצאים במרחב הזיכרון.
הפונקציה מקבלת את כתובת הבסיס של ה-DLL ואת שמה של הפונקציה שאותה רוצים לייבא.
שם הפונקציה לא יכול להיות בפורמט Unicode.
הפונקציה FreeLibrary משחררת את קובץ ה-DLL ממרחב הזיכרון.
כישלון באחת מהפונקציות הנ"ל מתבטא בהחזרת ערך שגיאה, איתו ניתן להתמודד באופן מבוקר באמצעות הודעה למשתמש או ניסיון לטעינת קובץ אחר (ראה טיפול בחריגות).
היתרון בקישור יזום הוא האפשרות שהוא נותן למפתח להתמודד עם שגיאות שיכולות להתרחש בזמן ריצה, וללא קישור יזום היו גורמות להודעת שגיאה של מערכת ההפעלה או לסיום של התוכנית.
כאשר נטען קובץ DLL בעל שם סתמי, ללא ציון מיקום מלא, המערכת תחפש אותו במיקומים הבאים, לפי סדר:
הספריות המופיעות במשתנה הסביבה PATH.
סדר החיפוש עשוי להשתנות, בעיקר משיקולי אבטחה.
לדוגמה, במידה ונבחרת רמת אבטחה נמוכה יותר, יתבצע חיפוש בספרייה הנוכחית לפני ספריות system32 ו-system.
קובצי DLL נפוצים במערכת ההפעלה חלונות
להלן מספר דוגמאות של קובצי DLL שנטענים עם האתחול של מערכת ההפעלה חלונות.
מודל האובייקטים של הרכיבים (COM) הוא הרחבה של רעיון ה-DLL לתכנות מונחה עצמים.
לכל אובייקט מסוג COM יש מזהה אישי (GUID) ייחודי, וניתן לקרוא לו מתהליכים, מסקריפטים או ממחשבים שונים.
אובייקטים מסוג COM מורכבים יותר למימוש מאשר קובצי DLL.
Dying Fetus (בעברית - עוּבּר גוסס) היא להקת דת' מטאל ברוטאלי אשר נוסדה בשנת 1991 באנפוליס, מרילנד שבארצות הברית.
המוזיקה של דיינג פיטוס מאופיינת בעיקר בזכות נגינת התופים בסגנון הבלאסט ביטס, ריפינג מסובך וטכני וריפי הסלאם/ברייקדאונים איטיים.
מבחינה לירית, הלהקה כתבה בעבר בסגנון הגור הישן והמוכר, אך באלבומיה המאוחרים פנתה אל ליריקה פוליטית יותר, שמציגה בעיקר ביקורות אגרסיביות שממוענות לקראת דברים כמו דת, תאגידים, ובעיקר מלחמה.
לאחר שחרור האלבום Destroy the Opposition וסיבוב ההופעות שנעשה אחריו, בשנת 2001, עזבו הסולן/בסיסט ג'ייסון נטרטון והמתופף קווין טלרי את הלהקה כדי להקים להקה אחרת.
לאחר מכן עזב את הלהקה גם הגיטריסט ספרקי ווילס.
כדי לשמור על הלהקה, גייס ג'ון גלגר צוות חדש לגמרי, וביחד הם הקליטו את האלבום "Stop At Nothing", האלבום הראשון שלהם לאחר הפיצול.
מאז שהוקמה הלהקה, דיינג פיטוס פיתחו לעצמם שם בסצנת הדת' מטאל על ידי הופעות קשוחות ונמרצות, מה שהכתיר אותם כאחת הלהקות החשובות ביותר בז'אנר עד כה.
שיטותיהם השפיעו על המון מעריצים בז'אנר והם ממשיכים להשפיע עד היום.
ג'ון גלגר - גיטרה, שירה
שין בייסלי - בס, שירה
ג'ייסון נטרטון - בס, שירה
Dying Rose (בעברית "ורד גווע", תעתיק: "דייאינג רוז") היא להקת דת'-דום גותי מבלארוס.
הלהקה הוקמה בשנת 2000. היא הוציאה את הדמו הראשון ב-2002 ואת אלבומה המלא הראשון, "The Bleeding Flowers", ב-2009. שנתיים אחר כך הוציאה את אלבומה השני, "Exsistentia".
Dying Rose מנגנת דום מטאל גותי עם שירת היפה והחיה הכוללת גרואלינג לצד שירה אופראית מצד הזמרת.
בנגינתם בולטות הגיטרות החשמליות עם ריפים כבדים בקצב איטי עד בינוני.
הגיטרות המודגשות יחסית ללהקות מטאל גותי אחרות ששמות דגש יותר על קלידים ואווירה.
עם זאת, Dying Rose משלבים לעיתים קטעי מוזיקה קלאסית ושירת מקהלות.
Exsistentia - אלבום אולפן מלא, 2011
Déjà Vu (בעברית: דז'ה וו) הוא שיר של הזמרת האמריקנית ביונסה בהשתתפות הראפר ג'יי זי מאלבומה השני B'Day.
השיר יצא כסינגל ראשון מן האלבום בתאריך 24 ביוני 2006. השיר הופק על ידי רודני ג'רקינס וביונסה ונכתב אף על ידם יחד עם דלישה תומאס, מקבה, קלי ניקול מחיר, שון קרטר.
זהו שיר מסוג R&B, אשר משלב אלמנטים של פאנק ומוזיקת סול משנות ה-70. השיר מתאר אישה שנזכרת אל מאהב בעבר.
"Déjà Vu" הגיע לשיא של מספר ארבע המצעד הבילבורד הוט 100. השיר הגיע למעמד זהב בארצות הברית, ולמעמד כסף בבריטניה ואף, הגיע למקום הראשון במצעד הבריטי.
נוסף על כך, השיר הגיע לטופ 20 באירופה.
קליפ השיר בוים על ידי סופי מולר.
הוא אלבום האולפן הרביעי של הזמרת-יוצרת הקולומביאנית שאקירה, האלבום פורסם ב-29 בספטמבר 1998, על ידי חברת התקליטים סוני מיוזיק לטין.
לאחר השגת הצלחה עם אלבומה הקודם Pies Descalzos, בשנת 1995, שאקירה בחרה להשקיע כמות מוגברת של זמן בשביל לפתח את האלבום הזה עד כמה שאפשר.
המוזיקה שלו משלבת סגנונות פופ לטיניים, ובנוסף אלמנטים של רוק לטיני.
שאקירה גייסה את מפיקה הקודם לואיס פרננדו אוצ'ואה לעבוד ביחד עם שותפים חדשים ביניהם אמיליו אסטפן, פאבלו פלורז, חבייר גרזה ולסטר מנדז.
האלבום היה מועמד לפרס גראמי בשנת 1999 עבור אלבום רוק הלטינית הטוב ביותר אך הוא לא זכה בפרס.
מגזין הרולינג סטון דירגו את האלבום במקום ה-496 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שתי גרסאות שנוצרו בעבר.
משך זמן היצירה של האלבום לקח למעלה מתשעה חודשים כאשר אנשים רבים עבדו עליו וזה הגדיל את עיכוב הייצור, מה שהופך אותו למורכב יותר מ-Pies Descalzos.
בנוסף, שאקירה התעקשה על שלמות, בעוד כשהיא מודעת למבקרים הרבים ששופטים את אלבומה השני, בעוד כשהיא מודעת לתווית שנתנו לה "פלא פלאים" הנפוצה לה באמריקה הלטינית.
מהאלבום יצאו שישה סינגלים בעוד "Ojos Así" ו-"Tú" היו בין הסינגלים הראשיים ממנו.
שם האלבום נוצר בהשראת אחד המסעות של שאקירה לעיר הבירה של קולומביה.
את כל האלבום כתבה בעצמה, בעוד שהיא לקחה חלק ניכר גם בהפקתו ובהלחנתו, מה שהופך אותו לאחד האלבומים המושקעים ביותר שלה.
את ההשראה לעטיפת האלבום לקחה שאקירה ממדוזה, שהייתה דמות נשית מפלצתית במיתולוגיה היוונית, שהמביט בה ישירות היה הופך לאבן.
פירוש שמה ביוונית הוא "שומרת", "מגינה".
על פי סיפורי המיתולוגיה, מדוזה הייתה אחת משלוש הגורגונות, שהיו מפלצות מיתיות בעלות ידי מתכת, ניבים חדים ושיער העשוי מנחשים חיים וארסיים.
אחיותיה של מדוזה, סתינו ("האדירה") ואריאל ("הנודדת למרחוק") היו בנות אלמוות, אך מדוזה עצמה הייתה בת תמותה, ואכן, בסופו של דבר, היא נהרגה על ידי הגיבור פרסאוס.
האלבום זכה להצלחה נאה מאוד ברחבי העולם כשמכר למעלה מחצי מיליון עותקים במקסיקו, מאתיים אלף עותקים בוונצואלה ולמעלה משלוש מאות אלף עותקים בארגנטינה וקולומביה, מה שהופך אותו לאחד מהאלבומים הנמכרים ביותר של הזמרת.
מעבר לכך, הוא נחשב לאחד מהאלבומים הנמכרים ביותר בכל הזמנים בקולומביה.
בארצות הברית, נמכר בלמעלה ממיליון עותקים, דבר אשר הופך אותו לאחד מהאלבומים הלטיניים הנמכרים ביותר בכל הזמנים במדינה.
האלבום זכה להצלחה רבה במצעדים, ובשיאו הגיע לשתי פסגות מצעדים שבועיים שונים.
מקוםתאריםמכירותאורוגוואי (CUD)פלטינה 2×12,000ארגנטינה (CAPIF)פלטינה 5×365,000ארצות הברית (RIAA)פלטינה 23× (לטיני)1,380,000ונצואלה (APFV)פלטינה 3×159,351מקסיקו (AMPROFON)פלטינה 2×500,000ספרד (PROMUSICAE)פלטינה100,000צ'ילה (IFPI Chile)פלטינה 3×60,000קולומביה (ASINCOL)פלטינה 3×300,000סיכוםאמריקה המרכזיתפלטינה 4×80,000בכל העולם10,000,000
Día de Enero הוא סינגל שהוקלט על ידי הזמרת הקולומביאנית שאקירה, מתוך אלבומה השישי, Fijación Oral Vol.
1. השיר יצא לאור ב-19 בינואר 2006, כסינגל השלישי מתוך האלבום.
את השיר כתבה שאקירה לבדה, והוא הופק על ידה ועל ידי לסטר מנדז.
במצעדים העיקריים הגיע השיר למקום ה-29 במצעד השירים הלטיניים, וה-7 במצעד שירי הפופ הלטיניים.
את הווידאו קליפ צילם וביים ז'אומה דה לאיגואנה שעשה זאת גם עם שני הקליפים הקודמים שלה לשירים "No" ו-"Don't Bother".
בקליפ ניתן לראות את שאקירה כשהיא מהלכת בחוף הים בזמן שברקע ניתן לראות את השמש שוקעת.
כמו כן, היא מציירת לב בחול עם האותיות "S" ו-"A" שמסמלות את אהבתה לארוסה לשעבר, אנטוניו דה לה רואה.
למרות שהועלה לערוץ ה-Vevo של שאקירה לאחר 3 שנים מצאתו המקורית, הצליח הקליפ לצבור למעלה מ-100 מיליון צפיות.
השיר הצליח להיכנס לשני מצעדים בלבד, כאשר באחד מהם נכנס לעשירייה הפותחת.
"Día Especial" הוא שיר שהוקלט על ידי הזמרת הקולומביאנית שאקירה, בשיתוף הזמר הארגנטינאי גוסטבו סראטי, מתוך אלבום האולפן השישי שלה, Fijación Oral, Vol.
1. השיר יצא לאור ב-3 ביוני 2006, יומיים לפני שיצא האלבום.
עם יציאתו נכנס השיר היישר אל המקום ה-26 במצעד שירי הפופ הלטיניים שבארצות הברית.
השיר נכתב על ידי שאקירה, לואיס פרננדו אוצ'ואה וגוסטבו סראטי, והופק על ידי שאקירה ואוצ'ואה גם כן.
השיר הוא בלדה בסגנון פופ לטיני.
לשיר יצאה גרסה בשפה האנגלית בשם "The Day and the Time", שנכללה באלבומה השביעי Oral Fixation, Vol.
2, ונכתבה על ידי שאקירה ופדרו אזנר.
כמו כן, צבר השיר למעלה מ-13 מיליון השמעות בספוטיפיי.
Dymaxion Car היא מכונית קונספט בתצורת תלת אופן שיוצרה על ידי המהנדס והממציא האמריקאי באקמינסטר פולר בעזרת המהנדס הימי ויליאם סטארלינג ברג'ס באמצעות חברת "Dymaxion Corporation" אשר נבנו בין השנים 1933–1934.
צורת המכונית הייתה שונה ובלתי מוכרת מכל מכונית אחרת שיוצרה עד שנות השלושים של המאה העשרים.
בשנת 1939 נבנתה בגרמניה מכונית עם קווי דמיון דומים בחלקן לדגם ה"Dymaxion Car" אשר הייתה קרויה Schlörwagen.
האב טיפוס הראשון הושלם ב-12 ביולי 1933 בברידג'פורט, קונטיקט.
המנגנון האווירודינמי של דגם ה"Dymaxion Car" תוכנן להגברת היעילות של הצריכה הדלק, ולנסיעה במהירויות גבוהות
בשנת 2008 נכתב בניו יורק טיימס: "באקמינסטר פולר ראה את דגם ה"Dymaxion Car" כפי שהוא ראה הרבה בעולם, כסוג של אב טיפוס זמני, רק סקיצה, של העתיד המהולל, בסופו של דבר".
בשנת 2012 יצא לאקרנים הסרט הדוקומנטרי "The Last Dymaxion" אשר יצר נואל מורפי .
נושאי הסרט היו שלושת דגמי המכונית "Dymaxion Car", וממציאן באקמינסטר פולר.
דגם ה-"Dymaxion Car" הוצג לראשונה ב
גוף הדגם: יחידת אלומיניום על מסגרת אפר
2 דלתות כניסה (מצד ימין)
תאורה קדמית - פנס בודד במרכז
"Düm Tek Tek" הוא שיר שהוקלט על ידי הזמרת הבלגית-טורקייה הדיסה, מתוך אלבום האולפן השלישי שלה, (2009).
השיר יצא לאור ב-1 בינואר 2009, בהוצאת חברת התקליטים EMI בלגיה כסינגל המוביל מתוך האלבום.
בשנת 2009 נודע כי שיר זה ייצג את טורקיה באירוויזיון 2009. הוא הגיע למקום הרביעי בגמר התחרות.
תחילה, יצא השיר כסינגל מתוך אלבומה השלישי של הדיסה, (2009).
הוא נשלח לרדיו ב-1 בינואר 2009 ולאחר מכן ב-9 באפריל 2009, יצא בפורמט של מיני-אלבום במטרה לעזור בקידום המסחרי שלו.
אורכו של המיני-אלבום הוא שבע-עשרה דקות.
בהמשך, יצא השיר מחדש בעקבות השתתפותה של הדיסה באירוויזיון 2009. הוא הגיע למקום הרביעי בגמר התחרות.
הווידאו קליפ הנלווה של "Düm Tek Tek" הועלה ליוטיוב בינואר 2010. לאורכו של הקליפ, ניתן לראות את הדיסה רוקדת לצלילי השיר.
הופעתה של הדיסה עם השיר עלתה ליוטיוב ביולי 2009, והפכה לוויראלית.
הקליפ של השיר עורר סערה והיה שנוי במחלוקת בשל התכנים ה"ארוטיים" שהציג.
נכון לאוגוסט 2023 עומד מונה הצפיות של ההופעה על למעלה מ-70 מיליון צפיות.
אזורתאריך יציאהחברת תקליטיםפורמטמקורטורקיה1 בינואר 2009פאסאג'רדיו9 באפריל 2009מיני-אלבוםבלגיה9 במרץ 2009EMI בלגיהרדיו30 במרץ 2009תקליטורהולנד25 במאי 2009EMIתקליטוריפן5 באוגוסט 2009EMI יפןתקליטור
Dying to Try (בעברית: מת לנסות) הוא השיר שייצג את אירלנד באירוויזיון 2017 שהתקיים בקייב, אוקראינה.
ב-16 בדצמבר 2016 הוכרז כי מארי יהיה נציג אירלנד באירוויזיון, לאחר שנבחר על ידי האמרגן לואי וולש.
הווידאו קליפ שלו, שהופק על ידי יוניברסל מיוזיק גרופ, יצא לאור ב-29 במרץ 2017. השיר נכתב והולחן על ידי ג'יימס ניומן ויורגן אלופסון.
באירוויזיון עצמו, השיר בוצע על ידי מארי תשיעי מתוך 18 שירים בחצי הגמר השני של האירוויזיון.
השיר הגיע למקום השלושה עשר בחצי הגמר השני ולא העפיל לגמר.
Déjà Vu (בעברית: דז'ה וו) הוא אלבום האולפן ה-15 של המפיק מוזיקלי והדי ג'יי האיטלקי ג'ורג'ו מורודר.
האלבום יצא לאור ב-12 ביוני 2015, על ידי חברת התקליטים תקליטי RCA.
"Dynamite" (בעברית: "דינמיט") הוא סינגל של להקת הבנים הדרום קוריאנית BTS, אשר יצא לאור ב-21 באוגוסט 2020 באמצעות חברות התקליטים Big Hit Entertainment וסוני מיוזיק אנטרטיינמנט.
השיר הוא שירה הראשון של הלהקה אשר מבוצע כולו בשפה האנגלית, והוא נכתב על ידי דייוויד סטיוארט וג'סיקה אגומבר והופק על ידי סטיוארט.
השיר הגיע היישר אל המקום הראשון במצעד הבילבורד הוט 100, ובכך הפך לשיר הראשון של הלהקה שהגיע למעמד זה.
כמו כן, BTS היא הלהקה הדרום קוריאנית הראשונה שהגיעה למקום הראשון במצעד זה.
בשבוע הראשון לצאתו, צבר השיר כ-265,000 הורדות דיגיטליות, ובכך הפך לשיר עם מספר ההורדות השני הגבוה ביותר בשבוע הראשון לצאתו.
במספר ראיונות ברולינג סטון, בילבורד ו-Music Business Week, כותבי השיר דייוויד סטיוארט וג'סיקה אגומבר סיפרו על תהליך יצירת השיר.
דרך המו"ל של BTS, הבינו סטיוארט ואגומבר כי הלהקה מחפשת שיר בשפה האנגלית.
את השיר כתבו השניים במהלך שיחת Zoom ביום אחד.
לדברם, סטיוארט ואגומבר רצו ליצור שיר שהוא "אנרגטי, כיפי, מלא תקווה, חיובי ובדיוק כמו כדור ענק של אנרגיה".
ב-26 ביולי 2020, הלהקה אישרה במהלך שידור חי באפליקציית V Live כי הם עתידים להוציא שיר בשפה האנגלית ב-21 באוגוסט, כסינגל הראשון מתוך אלבום עתידי.
ב-2 באוגוסט, נחשף שם השיר.
השיר קיבל בעיקר ביקורות חיוביות.
הניו יורק טיימס כללה את השיר בפלייליסט של 13 השירים שיצאו באותו השבוע, ונאמר עליו כי הוא "פחות הרפתקני מוזיקלית מהשירים שהפכו את הלהקה לתופעה עולמית, הוא נשען על בהירות, שפע ועידוד טוב ללא הפסקה", וסגנונו המוזיקלי של השיר הושווה לזה של ג'מירוקוואי וצ'ארלי פות'.
מגזין הבילבורד תיאר את השיר כ"חתיכת פופ תוססת" בעלת "מלא דגשים ידידותיים לרדיו".
גם מגזין רולינג סטון שיבח את השיר, באומרו על השיר כי הוא "אחד השירים הפופיים ביותר שהחבורה הוציאה עד היום".
השיר זכה בצאתו להצלחה רבה, כאשר הגיע היישר אל המקום הראשון במצעד הבילבורד הוט 100, ואף הגיע למקום הראשון במצעדים של מדינות שונות, בהם מצעד ההשמעות ברדיו הישראלי של חברת מדיה פורסט.
גם במצעד העולמי של חברת בילבורד, בילבורד גלובל 200, הגיע השיר בשבוע השני של המצעד למקום הראשון.
השיר זכה בשבוע הראשון לצאתו לכ-265 אלף הורדות דגיטליות, ובכך הפך לשיר עם מספר ההורדות השני הגבוה ביותר בשבוע הראשון לצאתו, בעוד הראשון הוא שירה של טיילור סוויפט משנת 2017, "Look What You Made Me Do", עם 353 אלף הורדות.
כמו כן, השיר שבר כשלושה שיאי גינס, הווידאו הנצפה ביותר ביוטיוב ב-24 שעות, הווידאו קליפ הנצפה ביותר ב-24 השעות הראשונות ליציאתו והווידאו קליפ הנצפה ביותר ב-24 שעות של להקה דרום קוריאנית.
ביוני 2023 צבר הקליפ 1.7 מיליארד צפיות, והפך לקליפ הראשון של להקת בנים דרום קוריאנית שעשה זאת.
השיר צבר בשירות הזרמת המוזיקה ספוטיפיי למעלה מ-900 מיליון השמעות.
ארגוןרשימהמיקוםמקורבילבורד500 שירי הפופ של כל הזמנים380
בטקס פרסי גראמי ה-63, השיר קיבל מועמדות לקטגוריית "ביצוע הפופ הטוב ביותר של צמד/להקה", ובכך הפכו BTS לאמני הקיי-פופ הראשונים שהיו מועמדים לפרס.
אזורתאריך יציאהפורמטגרסהחברת תקליטיםמקורעולם21 באוגוסט 2020הזרמת מוזיקה • הורדה דיגיטליתמקוריBig Hitארצות הברית7 אינץ' • קלטת שמעקולומביהאוסטרליהרדיו להיטים עכשווייםסוני אוסטרליהארצות הברית25 באוגוסט 2020קולומביהבריטניה28 באוגוסט 2020עולם24 באוגוסט 2020סטרימינג • הורדה דיגיטליתרמיקסיםBig Hit28 באוגוסט 2020איטליה4 בספטמבר 2020רדיו להיטים עכשווייםמקוריסוניארצות הברית14 בספטמבר 2020רדיו Hot/Modern/ACקולומביהעולם18 בספטמבר 2020סטרימינג • הורדה דיגיטליתרמיקסיםBig Hitארצות הברית20 בנובמבר 2020תקליטורמקורי/רמיקסיםקולומביה
Dylan (בעברית: דִּילַן) היא שפת תכנות מרובת פרדיגמות תכנות ששוחרה לראשונה בשנת 1992 ופותחה על ידי קבוצה שבראשה עמדה חברת אפל.
Dylan כוללת תמיכה בתכנות פונקציונלי ומונחה עצמים, היא דינמית ורפלקטיבית, וכן מספקת מודל תכנותי המכוון ליצירת קוד מכונה יעיל.
Dylan הושפעה מ-Scheme ומניבי Lisp אחרים, וכן ירשה את עקרון התכנות מונחה העצמים מ-Common Lisp Object System (בקיצור: CLOS) – מערכת העצמים של Common Lisp.
מימושים מסוימים של Dylan נבנו על מערכות Lisp, אך על אף הדמיון בין התחביר של Dylan ל-Lisp, ל-Dylan יש תחביר שבאופן כללי מבוסס יותר על שפת התכנות ALGOL, מאשר תחביר תחילי של ניבי Lisp.
Dylan מציעה תכונות מתקדמות כגון ירושה מרובה (Multiple Inheritance), פולימורפיזם, Multiple dispatch, הגדרת שמות הפרמטרים לפעולה (named parameters).
המטרה העיקרית של דילן היא להיות שפת תכנות דינמית שמתאימה היטב לפיתוח של תוכנות מסחריות.
Dylan פותחה בראשית שנות ה-90 על ידי קבוצה שהובלה על ידי חברת אפל.
מטרתה הראשונית של השפה הייתה לשמש במחשב כף היד של אפל, ניוטון, אך מימושי Dylan לא הגיעו לזמן ריצה יעיל מספיק, ולכן מחשבי ניוטון השתמשו לבסוף ב-C וב-NewtonScript, שפותחה על ידי וולטר סמית.
אפל סיימה את מאמץ הפיתוח של Dylan בשנת 1995, על אף שהם הוציאו גרסה שאף הכילה סביבת פיתוח משולבת (IDE) מתקדמת.
בנוסף לכך, חברת הטכנולוגיה הבריטית Harlequin שחררה סביבת פיתוח מסחרית של Dylan למערכת ההפעלה Windows מבית מיקרוסופט, ואוניברסיטת קרנגי מלון (Carnegie Mellon University) הוציאה מהדר בעל קוד פתוח בשביל מערכות Unix, שנקרא Gwyidion Dylan.
ג'יימס ג'ואקין העניק לשפה את השם Dylan מצירוף המילים DYnamic LANguage.
Défiler הוא שיר של הזמר-יוצר הבלגי סטרומאה.
השיר יצא לאור ב-27 באפריל 2018, כסינגל.
השיר הגיע למקום ה-40 במצעד הסינגלים הצרפתי, למקום השביעי במצעד הולוני, ולמקום ה-29 במצעד הפלנדרי.
Déjà Vu (בעברית: דז'ה וו) הוא שיר של בוב טיילור שהוקלט על ידי הזמרת-יוצרת הרומנייה אינה.
השיר יצא לאור בשנת 2009, על ידי חברת התקליטים ספינין' רקורדס, כסינגל השלישי מתוך אלבום האולפן הראשון שלה, Hot.
מבחינה מוזיקלית, "Déjà Vu הוא שיר דאנס, שכלל שירה של הזמרת אלסיה.
השיר הגיע למקום השני במצעד השירים הדיגיטליים היווניים.
"Déjà Vu" נכתב על ידי סבסטיאן ברק, ראדו בולפיה ומרצ'ל בוטזן והופק על ידי אותם השלושה גם כן.
בהתחלה, יצאה בתחילת 2009 גרסה של השיר הכוללת את השירה של הזמרת הרומנייה אלסיה, שגררה השוואות רבות ל-"Hot" של אינה (2008) באותה התקופה.
עם זאת, בעקבות מחלוקת על הקרדיט, האמנים החליטו להפסיק את שיתוף הפעולה ביניהם ואלסיה דרשה להחליף את השירה שלה בשירה של מוזיקאית אחרת, אף על פי ש-"Déjà Vu" כבר זכה להצלחה מסחרית ברומניה והושמע רבות במועדוני לילה.
הווידאו קליפ הנלווה של "Déjà Vu" צולם בנפטון, רומניה ובוים על ידי טום בוקסר.
הוא צולם בתקופת המחלוקת של אלסיה ובוגדן קרויטורו על פיצויים, כשאינה לא הופיעה בו בהתחלה, לפני שפורסמה גרסה נוספת ב-7 בנובמבר 2009 הכוללת צילומים של הזמרת בטורקיה.
נכון לדצמבר 2021, מונה הצפיות של הקליפ עומד על למעלה מ-85 מיליון צפיות.
אזורתאריך יציאהפורמטחברת תקליטיםמקורהולנד11 בנובמבר 2009הורדה דיגיטליתספינין2009תקליטורצרפת1 בינואר 2010הורדה דיגיטליתרוטון2010תקליטוראיירפליי / יוניברסלגרמניה1 בינואר 2010מיני-אלבום (דיגיטלי)B1 / יוניברסלספרד13 באפריל 2010הורדה דיגיטליתויילאיטליה27 באפריל 2010רוטוןהממלכה המאוחדת14 בנובמבר 2010סינגל שיווקי (תקליטור)3 ביט
Díganle הוא שיר שהוקלט על ידי הזמרת-יוצרת האמריקאית לזלי גרייס והזמרת-יוצרת האמריקאית בקי ג'י.
השיר יצא לאור ב-28 בספטמבר 2017, על ידי חברת התקליטים סוני מיוזיק לטין, כסינגל שלא מתוך אלבום.
גרייס כתבה את השיר ביחד עם ג'י ופזמונאים נוספים.
רמיקס רשמי בהשתתפות CNCO יצא לאור ב-17 באוגוסט 2018.
השיר הגיע למקום השמיני במצעד השירים הלטיניים הדיגיטליים המסחריים.